স্যালাইন কাণ্ড: কলকাতা হাইকোর্টে মামলা দায়ের হবে

কলকাতা: স্যালাইন কাণ্ড (saline Case) এবার আদালত পর্যন্ত গড়াতে চলেছে। কলকাতা হাইকোর্টে (High Court) মামলা দায়ের হবে। প্রধান বিচারপতি দৃষ্টি আকর্ষণ করে মামলা দায়েরের অনুমতি চাইবেন আইনজীবী ফিরোজ এদুলজি (Lawyer Feroz Edulji) ও আইনজীবী কৌস্তব বাগচী (Lawyer Kaustab Bagchi)

প্রধান বিচারপতি এজলাসে বসলেই তার দৃষ্টি আকর্ষণ করে মামলা দায়ের অনুমতি ও দ্রুত শুনানি নিয়ে আবেদন জানাবেন দুই আইনজীবী।

ফিরোজ এডুলজির তাঁর আবেদন ,সিট গঠন গঠন করা হোক। সিবিআই তদন্তের আবেদন জানাবেন তিনি। এছাড়াও ম্যানুফ্যাকচারিং ইউনিটগুলো পর্যবেক্ষণ করে রিপোর্ট। অন্যান্য হাসপাতাল গুলিতে স্যালাইন সংক্রান্ত বিষয়ে নজরদারি করে রিপোর্ট। কি করে মেয়াদ উত্তীর্ণ স্যালাইন ব্যবহার করা হলো তার রিপোর্ট। অবিলম্বে স্বাস্থ্য সচিবের দায়িত্ব থেকে স্থানান্তর।

আরও পড়ুন: সংসার না করেও ভরণপোষণের খরচ পাবেন স্ত্রী! মত সুপ্রিম কোর্টের

অপর আইনজীবী কৌস্তুভ বাগচীর আবেদন, সিবিআই তদন্ত। অনেক ভুয়ো ওষুধ প্রস্তুতকারক সংস্থা আছে। যার মধ্যে দিয়ে প্রচুর আর্থিক লেনদেন হয়। তার তদন্ত করুক ইডি। পাশাপাশি কেন্দ্রীয় ড্রাগ কন্ট্রোলার এই ঘটনার তদন্ত করুক।

এদিকে স্যালাইন কাণ্ড নিয়ে রাজ্য জুড়ে চাপানউতোর তৈরি হয়েছে। গুরুতর অসুস্থ তিন প্রসূতি কলকাতার এসএসকেএমে চিকিৎসাধীন। একেবারে গ্রিন করিডর করে পূর্ব মেদিনীপুর লাইফ সাপোর্টে নিয়ে আসা হয়েছে তাঁদের। সিসিইউতে দুজনকে ও আইটিইউতে একজনকে ভর্তি করা হয়েছে তাঁদের। তিনজনের মধ্যে দুজনকে ভেন্টিলেটর সাপোর্ট দেওয়া হয়েছে। একজনের অবস্থা আশঙ্কাজনক। প্রসূতি মামনি রুইদাসের মৃত্যুর খবরে গোটা চাপানউতোর তৈরি হয়। জন্মের পরেই মাতৃহারা হয় সদ্যোজাত। আরও তিন প্রসূতিও গুরুতর অসুস্থ হয়ে পড়েন, তাদের নিয়ে আসা হয় কলকাতায়।